Харолд 220520

**Құдай біз үшін ең жақсы нәрсені қалайды**

 Кейбір адамдар Киелі кітапты Құдай бізді бір қатарда ұстау үшін берген ережелер кітабы деп санайды. Олар Құдайды үлкен таяқ ұстап тұрған, мойынсұнбаған кез келген адамды жазалауға дайын тұрған, көктен қарап тұрған қатал біреу ретінде қабылдайды. Олар сондай қателеседі!

 Киелі кітаптағы Құдайдың шын мәнінде қандай екенін көруге мүмкіндік беретін мына аятты тыңдаңыз: «Олардың Мені терең қастерлеп, өсиеттерімді түгел орындауға ниеттенген жүректері берік болса екен! Сонда олардың өздері де, ұрпақтары да әрқашан игілікті өмір сүретін болады." (Заңды қайталау 5:29).

 Сіз, Құдайдың жүрегіндегі «олардың өздері де, ұрпақтары да әрқашан игілікті өмір сүретін болады» деген құштарлықты байқадыңыз ба? Ол біздің Оған мойынсұнғанымызды қалайды, өйткені бұл өмір сүрудің ең жақсы жолы.

 Киелі кітап жаңа фотоаппаратпен бірге келетін нұсқаулық кітапшасы сияқты. Әрине, нұсқауларды оқымай-ақ суретке түсіре беруге болады. Бірақ нұсқауларды оқымасақ, фотоапараттың барлық функцияларымен таныспасақ, керемет сапалы суреттерді қалай істеуге болатынын ешқашан білмейтін едік.

 Біз өміріміздің керемет сапалы нұсқасына, бізді жаратқан Дизайнері нұсқау берген жолмен өмір сүрген кезде қол жеткіземіз.

 Ол біздің стресс кезінде қиналып қалатынымызды жақсы біледі. Сондықтан Ол бізге барлық уайымдарымызды Жаратқан Иеге арту керектігін айтады (Забур 54:23). Егер санамызды Киелі кітапқа қайшы өмір салтын ұстануға шақыратын кітаптар мен фильмдермен тамақтандыратын болсақ, Құдай біз үшін қалаған өмірінен қуаныш таба алмаймыз. Демек, Ол бізге: «Сонымен, бауырластарым, күллі шынайы да қастерлі, әділ де таза, ұнамды да тартымды нәрселер, яғни қандай да адамгершілік және мақтауға тұрарлық қасиет болмасын, солар туралы ойлана беріңдер!» дейді. (Філіпіліктерге 4:8).

 Құдай біз үшін ең жақсы нәрсені қалайды. Өзінің сүйіспеншілікке толы жүрегінен Ол бізге Киелі кітапты берді, сол арқылы біз қалай өмір сүру керектігін біле аламыз. Оны оқыған кезде осыны есте сақтаңыз.